**РЕПУБЛИКА СРБИЈА**

**АУТOНОМНА ПОКРАЈИНА ВОЈВОДИНА**

**ОПШТИНА ЖИТИШТЕ**

**ОПШТИНСКА УПРАВА ЖИТИШТЕ**

**Инспекција за заштиту животне средине**

**ГОДИШЊИ ПЛАН**

**ИНСПЕКЦИЈСКОГ НАДЗОРА**

**ЗА 2023. ГОДИНУ**

**Инспекција за заштиту животне средине**

Сходно члану 10.став 5. и члана 12. став 12. Закона о инспекцијском надзору ( „Сл.гласник РС“, бр.36/2015, 44/2018- др. закон и 95/2018), Сектор за надзор и превентивно деловање у животној средини, Министарства заштите животне средине, дао је позитивно мишљење на план инспекцијског надзора инспекцији за заштиту животне средине Општинске управе Општине Житиште за 2023. годину ( бр.353-03-4679/2022-07 од 31.01.2023. год.)

Житиште, фебруар 2023.

1.Увод.....................................................................................................................................................3.

2.Циљеви............................................................................................................................................... 3.

3.Основ за спровођење инспекцијског надзора.................................................................................4.

3.1. Основни закони............................................................................................................................4.

3.2. Посебни закони и подзаконска акта донета по основу ових закона........................................4.

4.Учесталост обухват вршења инспекцијског надзора по областима и сваком по степену

ризика..................................................................................................................................................6.

5.Преглед надзираних субјеката код којих ће се вршити инспекцијски надзор.............................6.

6.Територијално подручје на коме ће се вршити инспекцијски надзор..........................................6.

7.Процењен ризик за надзиране субјекте, односно делатности или активности које ће

надзирати............................................................................................................................................6.

8.Период у коме ће се вршити инспекцијски надзор........................................................................7.

9.Облицима инспекцијског надзора који ће се вршити....................................................................7.

10.Подаци о ресурсима инспекције који ће бити опредељени за вршење инспекцијског

надзора...............................................................................................................................................8.

11. Расподела расположивих дана за спровођење инспекцијских надзора и службених

контрола у 2023. години..............................................................................................................8.

12.Очекивани обим ванредних инспекцијских надзора у периоду укоме ће се вршити редован

инспекцијски надзор............................................................. ..........................................................9.

13. Планиране мере и активности превентивног деловања инспекције..........................................9.

14.Мере и активности за спречавање рада нерегистрованих субјеката...........................................9.

15.План инспекциског надзора инспекције за зштиту животне средине за 2023. годину...........10.

16.Извештавање...................................................................................................................................13.

17.Предлози за унапређење и квалитет рада.....................................................................................13.

18.Завршна напомена...........................................................................................................................13.

1. **УВОД**

Годишњи план инспекцијског надзора инспектора за заштиту животне средине, Одељења за привреду, урбанизам, путну привреду, комунално-стамбене послове и заштиту животне средине Општинске управе општине Житиште, за 2023. годину, донет је по основу чл. 10. Закона о инспекцијском надзору („Сл.гласник РС“, бр. 36/2015, 44/2018-др.закон и 95/2018).

План инспекцијског надзора садржи општи приказ задатака и послова инспекције за заштиту животне средине за инспекцијске послове у 2023. години, као и табеларни приказ планираних надзора ради праћења стања заштите животне средине на територији Општине Житиште.

Инспекција за заштиту животне средине, Општинске управе Житиште, припрема, предлог плана инспекцијског надзора у вези са којим прибавља мишљење надлежног органа државне управе, односно органа државне управе са чијим делокругом су повезана питања из плана инспекцијског надзора. По прибављеном мишљењу, годишњи план инспекцијског надзора се усваја. Инспекција је дужна да спроводи план инспекцијског надзора, осим када постоје нарочито оправдане изузетне околности које је у томе спречавају.

Инспекција објављује план инспекцијског надзора на својој интернет страници.

**2. ЦИЉЕВИ**

Годишњегплана инспекцијског надзора је непосредна примена закона и других прописа односно, планираних мера и активности превентивног деловања инспекције и планираних мера и активности за спречавање обављања делатности и вршења активности нерегистрованих субјеката, очекивани обим ванредних инспекцијских надзора у периоду у коме ће се вршити редовни инспекцијски надзор, као и друге елементе од значаја за планирање и вршење инспекцијског надзора.

Инспекцијски надзор и службене контроле спроводе се употребом метода и техника како је прописано законским и подзаконским актима који су темељ за поступање инспекције, уз примену контролних листи.

Ефикасна организација инспекцијског надзора у области заштите животне средине остварује се унапређењем самог надзора, кординацијом активности, континуалним праћењем нових технологија у овој области, квалитетном проценом ризика, континуалном едукацијом субјекта у виду писаних процедура, упутстава, водича, тренингa, едукација и сл., праћењем база података специјализованих овлашћених субјеката.

Посебан циљ делотворног спровођења инспекцијског надзора, постиже се стављањем приоритета на превентивне мере, надзирање и контролу њиховог спровођења у сврху потпуног елиминисања штетних утицаја или свођење истихна најмању могућу меру.

**3. ОСНОВ ЗА СПРОВОЂЕЊЕ ИНСПЕКЦИЈСКИХ НАДЗОРА**

Правни основ по којем поступа инспекција за заштиту животне средине претстављају закони и подзаконски акти донети на основу истих и то:

**3.1. ОСНОВНИ ЗАКОНИ:**

- **Закон о општем управном поступку** („Сл. гласник РС“, бр.18/2016 и 95/2018-аутентично тумачење);

- **Закон о инспекцијском надзору**(„Сл.гласник РС“, бр. 36/2015, 44/2018-др.закон и 95/2018) ;

- **Закон о државној управи** („Сл. гласник РС“, бр.79/05, 101/07, 95/10, 99/14, 47/18 и 30/18-др.закон);

-**Закон о прекршајима** („ Сл. Гласник РС“, бр.65/2013, 13/2016, 98/2016-одлука УС, 91/2019, 91/2019-др.закон и 112/2022-одлука УС),

- **Закон о привредним преступима** („ Сл.лист СФРЈ“, бр. 4/77, 36/77- испр.., 14/85, 10/86 (пречишћен текст) 74/87, 57/89 и 3/90 и („ Сл.лист СРЈ“, бр. 27/92, 16/93, 31/93, 41/93, 50/93, 24/94, 28/96 и 64/2001 и („Сл.гласник РС“, бр.101/2005- др. зкон),

- **Кривични законик** („ Сл. Гласник РС“, бр. 85/05, 88/05- испр.,107/05-испр., 72/09, 111/09, 121/12, 104/13, 108/14, 94/16 и 35/19).

**3.2.** **ПОСЕБНИ ЗАКОНИ И ПОДЗАКОНСКА АКТА ДОНЕТА ПО ОСНОВУ ОВИХ**

**ЗАКОНА**

- **Закон о заштитити животне средине** („Сл. гласник РС“, бр.135/04,36/09, 36/2009-др.закон,72/09- др. закон, 43/2011-одлука УС, 14/2016, 76/2018, 95/2018-др.закон, 95/2018-др.закон),

- Правилник о методологији за израду националног и локалног регистра извора загађења, као и методологији за врсте, начине и рокове прикупљања података („Сл. гласник РС“, бр 91/10 и 10/13,98/2016),

- Уредба о критеријумима за одређивање активности које утичу на животну седину према количини загађења, односно степену негативног утицаја на животну средину који настаје обављањем активности, износима накнадама, условима за ослобађање од плаћања накнаде или њено умањење, као и критеријумима који су од значаја за утицај физичких лица на животну средину („Сл.гласник РС“, бр.29/2019 и 55/2019),

**- Закон о процени утицаја на животну средину** („Сл. гласник РС“, бр.135/2004 и 36/2009),

- Уредба о утврђивању Листе пројеката за које је обавезна процена утицаја и Листе пројеката за које се може захтевати процена утицаја на животну средину(„Сл. гласник РС“, бр.114/08)

- Правилник о садржини студије о процени утицаја на животну средину („ Сл.гласник РС“, бр.69/2005),

- Правилник о садржини захтева о потреби процене утицаја и садржини захтева за одређивање обима и садржаја студије о процени утицаја на животну средину („ Сл.гласник РС“, бр. 69/05),

**- Закон о интегрисаном спречавању и контроли загађивања животне средине** („ Сл. гласник РС“, бр.135/04 и 25/2015 и 109/2021)

- Уредба о врстама активности и постројења за које се издаје интегрисана дозвола („Сл. гласник РС“, бр. 84/05),

- Уредба о утврђивању програма динамике подношења захтева за издавање интегрисане дозволе („Сл. гласник РС“, бр. 108/08)р.36/2009 и 25/2015),

- Уредба о садржини програма мера прилагођавања рада постојећег постројења или активности прописаним условима („ Сл.гласник РС“, бр.84/05),

- Правилник о садржини , изгледу и начину попуњавања захтева за издавање интегрисане дозволе („ Сл. Гласник РС“,бр.30/06, 32/16 и 44/18-др.закон),

**- Закон о заштити од буке у животној средини** („ Сл. гласник РС“, бр. 96/2021),

- Уредба о индикаторима буке, граничним вредностима, методама за оцењивање индикатора буке, узнемиравања и штетних ефеката буке у животној средини („Сл.гласник РС“, бр.75/10)

- Правилник о методама мерења буке, садржини и обиму извештаја о мерењу буке („Сл. Гласник РС“, бр.72/10).

**- Закон о управљању отпадом** („ Сл. гласник РС“, бр.36/09, 88/10, 14/2016 и 95/2018-др.закон),

- Уредба о одлагању отпада на депоније („Сл. гласник РС“, бр. 92/10)

- Правилник о обрасцу дневне евиденције и годишњег извештаја о отпаду са упутством за његово попуњавање („Сл. гласник РС“, бр. 7/2020 и 79/2021),

- Правилник о категоријама, испитивању и класификацији отпада („Сл. гласник РС“, бр.56/10, 93/19 и 39/2021),

- Правилник о обрасцу Документа о кретању отпада и упутству за његово попуњавање („Сл. гласник РС“, бр.114/13),

- Правилник о условима и начину сакупљања, транспорта, складиштења и третмана отпада који се користи као секундарна сировина или за добијање енергије („Сл. гласник РС“, бр.98/10)

- Правилник о начину и постипку управљања отпадним гумама („ Сл. гласник РС“, бр. 104/2009, 81/2010).

**- Закон о заштити ваздуха** („Сл. гласник РС“, бр. 36/2009 и 10/2013 и 26/2021-др.закон),

- Уредаба о граничним вредностима емисија загађујућих материја у ваздух из стационарних извора загађивања, осим постројења за сагоревање ( „ Сл. гласник РС“, бр.111/15 и 83/2021),

-Уредба о мерењима емисије загађујућих материја у ваздух из стационарних извора загађивања („ Сл.гласник РС“, бр.5/16),

- Уредба о граничним вредностима емисија загађујућих материја у ваздух из постројења за сагоревање („Сл. гласник РС“, бр.6/16 и 67/2021).

- Уредба о условима за мониторинг и захтевима квалитета ваздуха („Сл.гласник РС“,бр.11/10, 75/10 и 63/13),

**- Закон о заштити од нејонизујућег зрачења** („Сл. гласник РС“, бр.36/2009)

- Правилник о границама излагања нејонизујућим зрачењима („Сл.гласник РС“,бр.104/09),

- Правилник о садржини евиденције и изворима нејонизујућих зраћења од посебног интереса

(„Сл. гласник РС“, бр. 104/09).

**-Закон о заштити природе** („Сл. гласник РС“, бр. 36/2009, 88/2010, 91/2010- испр. 14/2016, 95/2018-др.закон и 71/2021 ).

Наведени прописи из области заштите животне средине, поверени су јединици локалне самоуправе. Инсекцијски надзор над извршавањем поверених послова врши јединица локалне самоуправе.

**4. УЧЕСТАЛОСТ И ОБУХВАТ ВРШЕЊА ИНСПЕКЦИЈСКОГ НАДЗОРА ПО**

**ОБЛАСТИМА И СВАКОМ ОД СТЕПЕНА РИЗИКА**

Годишњи план инспекцијског надзора Инспекције за заштиту животне средине спровешће се кроз Оперативни план инспекцијског надзора постројења, урађен за области животне средине: заштита ваздуха, контрола поступања са отпадом, спречавање и контрола загађивања животне средине, заштита од буке. Оперативни план инспекцијског надзора урађен је на основу процењеног ризика, уз коришћење алата за процену ризика и одређивање приоритета и садржи динамику и учесталост вршења редовног инспекцијског надзора по месецима током 2023. године.

Учесталост вршења редовног инспекцијског надзора заснива се на процени степена ризика. Листа приоритетних активности за заштиту животне средине у 2023. години приказана је у Табели 1. где је за дате активности процењен „низак“ ризик и конрола ће се вршити једном у току године.

**5. ПРЕГЛЕД НАДЗИРАНИХ СУБЈЕКАТА КОД КОЈИХ ЋЕ СЕ ВРШИТИ ИНПЕКЦИЈСКИ НАДЗОР**

За инспекцијски надзор у области животне средине урађен је Оперативни план инспекцијског надзора, који дефинише списак надзираних субјеката односно делатности које ће бити предмет контроле. У прилогу у Табели 1., дат је табеларни приказ Оперативног плана инспекцијског надзора и активности инспекције за заштиту животне средине у 2023.години.

Према потреби и по захтеву странке инспектори за заштиту животне средине ће давати стручну и саветодавну подршку привредним субјектима у складу са Законом о инспекцијском надзору.

Ванредни инспекцијски надзори код оператера вршиће се по захтевима оператера као и по претставкама правног или физичког лица.

**6. ТЕРИТОРИЈАЛНО ПОДРУЧЈЕ НА КОМЕ ЋЕ СЕ ВРШИТИ ИНСПЕКЦИЈСКИ**

**НАДЗОР**

Инспекција за заштиту животне средине надлежна је за вршење инспекцијског надзора над спровођењем мера заштите животне средине на територији општине Житиште, која обухвата 12 сеоских насеља: Житиште, Равни Тополовац, Банатско Вишњићево, Торак, Нови Итебеј, Српски Итебеј, Међа, Хетин, Банатски Двор, Торда, Честерег, Банатско Карађорђево на површини 525 км2.

**7. ПРОЦЕЊЕНИ РИЗИК ЗА НАДЗИРАНЕ СУБЈЕКТЕ, ОДНОСНО ДЕЛАТНОСТИ ИЛИ АКТИВНОСТИ КОЈЕ ЋЕ СЕ НАДЗИРАТИ**

Процена ризика у току припреме Плана инспекцијског надзора вршена је тако што је вршено праћење и анализа стања у области инспекцијског надзора, идентификовани су ризици на основу закона, који могу настати из пословања или поступања надзираног субјекта, на основу чега је вршена процена тежине штетних последица и вероватноћа њиховог настанка, тако да се добије процењени степен ризика.

У поступку одређиваља процене ризика користе се одговарајуће Контролне листе за процену ризика које су доступне на интернет страници Министарства заштите животне средине: www.ekologija.gov.rs.

На основу извршене процене ризика сачињен је План инспекцијског надзора инспекције за заштиту животне средине за 2023. годину, који ће се спроводити кроз оперативне планове који су урађени за сваку област појединачно. Листа приоритетних активности инспекције за заштиту животне средине у 2023. години приказана је у Табели 1. овог плана.

**8. ПЕРИОД У КОМЕ ЋЕ СЕ ВРШИТИ ИНСПЕКЦИЈСКИ НАДЗОР**

Инспекција за заштиту животне средине вршиће инспекцијске надзоре током целе календарске 2023. године.

Инспекцијски надзори вршиће се радним данима у радно време надзираних субјеката, осим у хитним случајевима када се отклања непосредна опасност по живот и здравље људи, имовину веће вредности, животну средину или биљни или животињски свет.

**9. ОБЛИЦИ ИНСПЕКЦИЈСКОГ НАДЗОРА КОЈИ ЋЕ СЕ ВРШИТИ**

Редован инспекцијски надзор врши се према плану инспекцијског надзора .

Ванредни инспекцијски надзор врши се: када је неопходно да се, сагласно делокругу инспекције, предузму хитне мере ради спречавања или отклањања непосредне опасности по живот или здравље људи, имовину, права и интересе запослених и радно ангажованих лица, привреду, животну средину, биљни или животињски свет, јавне приходе, несметан рад органа и организација, комунални ред или безбедност; када се после доношења годишњег плана инспекцијског надзора процени да је ризик висок или критичан или промене околности; када такав надзор захтева надзирани субјекат; када се поступа по предсавци правног или физичког лица.

Ванредни инспекцијски надзор по захтеву надзираног субјекта може бити утврђујући, који се врши када је потребно утврдити испуњеност прописаних услова након чијег испуњења надзирани субјекат стиче право за почетак рада или обављања делатности, вршења активности или остваривање одређеног права, у складу са посебним законом, или потврђујући, који се врши када надзирани субјекат поднесе захтев да се потврди законитост и безбедност поступања у вршењу одређеног права или извршењу одређене обавезе, односно у његовом пословању.

Мешовити инспекцијски надзор врши се истовремено као редован и ванредан надзор код истог надзираног субјекта, када се предмет редовног и ванредног инспекцијског надзора делимично или у целости поклапају или су повезани.

Контролни инспекцијски надзор врши се ради утврђивања извршења мера које су предложене или наложене надзираном субјекту у оквиру редовног или ванредног инспекцијског надзора.

Допунски инспекцијски надзор врши се по службеној дужности или поводом захтева надзираног субјекта, ради утврђивања чињеница које су од значаја за инспекцијски надзор, а које нису утврђене у редовном, ванредном или контролном инспекцијском надзору, с тим да се може извршити само један допунски инспекцијски надзор, у року који не може бити дужи од 30 дана од окончања редовног, ванредног или контролног инспекцијског надзора.

Инспекцијски надзор према облику може бити теренски и канцеларијски.

Теренски инспекцијски надзор врши се изван службених просторија инспекције, на лицу места и састоји се од непосредног увида у земњиште, објекте, постројења, уређаје, просторије, возила и друга наменска превозна средства, предмете, робу и друге предмете, акте и документацију надзираног субјекта.

Канцеларијски инспекцијски надзор врши се у службеним просторијама инспекције, увидом у акте, податке и документацију надзираног субјекта.

**10. ПОДАЦИ О РЕСУРСИМА ИНСПЕКЦИЈЕ КОЈИ ЋЕ БИТИ ОПРЕДЕЉЕНИ ЗА ВРШЕЊЕ ИНСПЕКЦИЈСКОГ НАДЗОРА**

Инспекција за заштиту животне средине, Општинске управе Житиште има једног извршиоца са високом стручном спремом са звањем саветника.

Радно место Општинског инспектора за заштиту животне средине распоређено је у одељењу за привреду, урбанизам, путну привреду, комунално-стамбене послове и заштиту животне средине Општинске управе Житиште.

Инспекцији за заштиту животне средине за обављање послова обезбеђен је рачунар, штампач, службени телефон, возило које се користи заједно са осталим инспекторима.

**11.** РАСПОДЕЛА РАСПОЛОЖИВИХ ДАНА ЗА СПРОВОЂЕЊЕ ИНСПЕКЦИЈСКОГ

НАДЗОРА И СЛУЖБЕНИХ КОНТРОЛА У 2023. ГОДИНИ

|  |  |
| --- | --- |
| Укупан број дана у години | 365 |
| Викенди | 105 |
| Годишњи одмор | 35 |
| Празници | 8 |
| Послови изворнрне надлежности и други рад у одељењу | 80 |
| **УКУПНО РАДНИХ ДАНА** | 137 |
| Планиран број инспекцијских надзора |  |
| Редован инспекцијски надзор | 16 |
| Ванредни инспекцијски надзор | 10 |
| Саветодавне посете | 4 |
| Превентивно деловање | 3 |

**12. ОЧЕКИВАНИ ОБИМ ВАНРЕДНИХ ИНСПЕКЦИЈСКИХ НАДЗОРА У ПЕРИОДУ У КОМЕ ЋЕ СЕ ВРШИТИ РЕДОВАН ИНСПЕКЦИЈСКИ НАДЗОР**

Очекивани обим ванредних инспекцијских надзора у 2023. години на основу искустава из предходних година је различит у различитим областима контроле животне средине.

Анализом расположивих података о извршеним инспекцијским надзорима у претходним годинама (броју извршених надзора по представкама грађана, захтевима надзираних субјеката за утврђујући или потврђујући инспекцијски надзор и сл) очекивани обим ванредних инспекцијских надзора у 2023. години износи 50% од укупног броја извршених инспекцијских надзора.

Ванредни инспекцијски надзори су последица великог броја пријава грађана на загађење животне средине и захтева надзираних субјеката за ванредни утврђујући инспекцијски надзор, који се односе на контролу испуњености услова из прописа у области заштите животне средине за потребе добијања енергетске лиценце, као и надзори по захтеву IPARD корисника потстицајних средстава.

**13. ПЛАНИРАНЕ МЕРЕ И АКТИВНОСТИ ПРЕВЕНТИВНОГ ДЕЛОВАЊА ИНСПЕКЦИЈЕ**

Једна од активности инспекције за заштиту животне средине у току 2023. године је превентивно деловање и вршење службених саветодавних посета.

Инспекција ће вршити превентивно деловање и давати стручну и саветодавну подршку, на захтев надзираног субјекта. Њихов обим зависиће од заинтересованости привредних субјеката и броја поднетих захтева за службене саветодавне посете инспекције за заштиту животне средине.

**14. МЕРЕ И АКТИВНОСТИ ЗА СПРЕЧАВАЊЕ РАДА НЕРЕГИСТРОВАНИХ**

**СУБЈЕКАТА**

Једна од активности инспекције за заштиту животне средине у току 2023. године јесте и даље смањење броја нерегистрованих субјеката. Ови инспекцијски надзори вршиће се у складу са чланом 33. Закона о инспекцијском надзору, и односе се на привредне субјекте за које је инспекција утврдила да:

- нису регистровани у АПР,

- нису прибавили дозволу за управљање отпадом (сакупљање, транспорт, складиштење, третман и одлагање)

- да носилац пројекта (уколико не поседује употребну дозволу ) од надлежног органа није прибавио сагласност на студију процене утицаја, односно студију затеченог стања или одлуку да није потребна студија утицаја, односно студија затеченог стања.

Инспекцијски надзор над нерегистрованим субјектом вршиће се и када није предвиђен планом инспекцијског надзора, без обавештења о предстојећем инспекцијском надзору, без налога за инспекцијски надзор у границама предмета које инспектор утврђује током трајања инспекцијског надзора.

15. ПЛАН ИНСПЕКЦИЈСКОГ НАДЗОРА ИНСПЕКЦИЈЕ ЗАШТИТУ

ЖИВОТНЕ СРЕДИНЕ ЗА 2023 . ГОДИНУ

Табела 1.

|  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| Ред.  број | Надзирани  субјекат  (адреса) | Делатност/  постројење | Област  надзора  и  процењени  степен ризика | Период инспекцијског  надзора  месец надзора | | | | | | | | | | | |
| 1 | 2 | 3 | 4 | 5 | 6 | 7 | 8 | 9 | 10 | 11 | 12 |
| 1. | „LIGHT PLASTIC“ ДОО  Темишварски пут 14 Житиште | Складиштење и третман отпадне пластике | Управљање неопасним отпадом  Ризак: низак |  | x |  |  |  |  |  |  |  |  |  |  |
| Заштита од буке  Ризик: низк |  |  |  |  |  |  | x |  |  |  |  |  |
| 2. | ДОО за рециклажу  „ЕCO-NIC“  Генерала Драпшина 11  Житиште | Сакупљање, складиштење, третман и транспорт неопасног отпада | Управљање неопасним отпадом  Ризак: низак |  |  |  |  |  |  |  |  |  | x |  |  |
| 3. | ЈКСП „Екос“  Ђуре Јакшића 7  Житиште | Сакупљање отпада који није опасан  (комунални отпад) | Управљање неопасним отпадом  Ризак: низак |  |  |  |  |  |  |  |  |  |  |  | x |
| 4. | СЗР „ДМ Пласт“  Темишварски пут бб, Житиште | Третман складиштење и транспорт неопасног отпада | Управљање неопасним отпадом  Ризак: низак |  |  |  |  |  |  |  |  |  |  | x |  |
| 5. | ЗЗ „Јуко- Бегејци“  Братства и Јединства 43  Торак | Пријем сировине (пшеница и кукуруз,проточно сунцокрет) складиштење сушење и издавање житарица | Заштита ваздуха  Ризак: низак |  |  | x |  |  |  |  |  |  |  |  |  |
| 6. | „Протеин“ Д.О.О.  Торак  Хорја Клошка и Кишан 111, | Пријем сировине (пшеница и кукуруз,проточно сунцокрет) складиштење сушење и издавање житарица | Заштита ваздуха  Ризак: низак |  |  |  | x |  |  |  |  |  |  |  |  |
| Заштита од буке  Ризик: низак |  |  |  |  |  |  |  |  |  | x |  |  |
| 7. | „Перутнина Птуј Топико“  Мађарски пут бб, Српски Итебеј | Пријем сировине (пшеница и кукуруз,проточно сунцокрет) складиштење сушење и издавање житарица | Заштита ваздуха  Ризак: низак |  | x |  |  |  |  |  |  |  |  |  |  |
| 8. | „ Козара“ АД  Честерег, Маршала Тита 117 | Пријем сировине (пшеница и кукуруз,проточно сунцокрет) складиштење сушење и издавање житарица | Заштита ваздуха  Ризик: низак |  |  |  |  | x |  |  |  |  |  |  |  |
| 9. | „Уљарице Бачка“ДОО  Нови Сад огранак Торда | Пријем сировине (пшеница и кукуруз,проточно сунцокрет) складиштење сушење и издавање житарица | Заштита ваздуха  Ризик: низак |  |  |  |  |  | x |  |  |  |  |  |  |
| 10. | Задруга „Мркшићеви Салаши“ Милоша Црњанског бб Српски Итебеј | Пријем сировине (пшеница и кукуруз,проточно сунцокрет) складиштење сушење и издавање житарица | Заштита ваздуха  Ризик: низак |  |  | x |  |  |  |  |  |  |  |  |  |
|  |  |  |  |  |  |  |  |  |  |  |  |  |  |  |  |
| 11. | ЗЗ „Братство и Јединсрво“  Маршала Тита бб, Нови Итебеј | Пријем сировине (пшеница и кукуруз,проточно сунцокрет) складиштење сушење и издавање житарица | Заштита ваздуха  Ризик: низак |  |  | x |  |  |  |  |  |  |  |  |  |
|  |  |  |  |  |  |  |  |  |  |  |  |  |
| 12. | ДОО„Биоелектроник-Нак“  Честерег | Биогасно  постројење за  производњу електричне и топлотне енергије | Процена утицаја на животну средину  Ризик: низак |  |  |  |  | x |  |  |  |  |  |  |  |
| 13. | Ван Друнен Фармс Европа доо  Бан.Карађорђево, Његошева бб | Oстала прерада  конзервисање воћа и поврћа | Поступање са супстанцама које оштећују озонски омотач  Ризик :низак |  |  |  | x |  |  |  |  |  |  |  |  |
| 14. | Телеком  Србија А.Д.  Београд, у Торди | Радио-базна станица | Нејонизујуће зрачењеРизик:низак |  |  |  |  |  |  | x |  |  |  |  |  |
| УКУПНО | | | | 16 | | | | | | | | | | | |

Предлог заједничких и кординисаних акција инспекције за заштизу животне средине са другим инспекцијским органима у 2023. одини

|  |  |  |  |  |  |  |
| --- | --- | --- | --- | --- | --- | --- |
| **Предмет контроле**  **заједничких инспекција** | **Учесници** | **Период вршења надзора**  **(квартално)** | | | | |
| **I** | **II** | **III** | **IV** | **V** |
| Контрола поступања са супстанцама које оштећују  озонски омотач | Инспектор за заштиту  животне средине општине  Житиште и Републички  инспектор за заштиту  животне средине | - | - | - | 1 | - |
| Контрола спровођења мера из одлуке о датој сагласности на студију о процени утицаја  на животну средину | Инспектор за заштиту  животне средине општине  Житиште и Републички  инспектор за заштиту  животне средине | - | - | - | - | 1 |

**16. ИЗВЕШТАВАЊЕ**

Инспекција за заштиту животне средине најкасније до 01.03.2023. године сачиниће Извештај о раду за 2022. годину.

**17. ПРЕДЛОЗИ ЗА УНАПРЕЂЕЊЕ КВАЛИТЕТА РАДА**

За унапређење рада инспектора, неопходна је редовна размена искустава између инспекција и других државних органа, сарадња са судским органима, полицијом.

Обавезна обука инспектора ради ефикаснијег рада на терену како би се ускладио инспекцијски надзор у складу са Законим о инспекцијском надзору.

Инспектор за заштиту животне средине, осим инспекцијскг надзора и активности

везаних за превентивно/саветодавно деловање у 2023. години, пружаће стручну помоћ

надлежном органу ЈЛС приликом израде аката који се односе на предметну област.

**18. ЗАВРШНА НАПОМЕНА**

Одељење за привреду, урбанизам,путну привреду, комунално-стамбене послове и заштиту животне средине задржава право измене и допуне Годишњег плана инспекцијског надзора за 2023. годину.

Годишњи план инспекцијског надзора за 2023. годину ће се редовно ажурирати, анализирати и контролисати у складу са потребама.

Инспектор за заштиту животне средине

Слободанка Радојчић